Na podlagi 31. člena Zakona o gimnazijah ( (Uradni list RS, št. [1/07](http://www.uradni-list.si/1/objava.jsp?sop=2007-01-0002) – uradno prečiščeno besedilo, [68/17](http://www.uradni-list.si/1/objava.jsp?sop=2017-01-3193), [6/18](http://www.uradni-list.si/1/objava.jsp?sop=2018-01-0222) – ZIO-1 in [46/19](http://www.uradni-list.si/1/objava.jsp?sop=2019-01-2180)) in 61. člena Zakona o poklicnem in strokovnem izobraževanju (Uradni list RS, št. 46/2019) so dijaški predstavniki Srednje gradbene šole in gimnazije Maribor, dne, 25.9.2023, sprejeli pravila organiziranja in delovanja dijaške skupnosti, kot sledijo v nadaljevanju.

**STATUT**

Dijaške skupnosti Srednje gradbene šole in gimnazije Maribor,

**I. Splošne določbe**

1. člen

Statut dijaške skupnosti ureja položaj, organiziranost in delovanje Dijaške skupnosti Srednje gradbene šole in gimnazije Maribor.

2. člen

Dijaška skupnost je neodvisna od organov šole, političnih subjektov ali organizacij. Je

samostojno organizirana skupnost, ki deluje na ravni šole in v oddelkih v skladu s

Šolskimi pravili, Pravilniki in drugimi akti SGŠG Maribor. Povezuje

se v Dijaško skupnost Maribor (DSM) in Dijaško organizacijo Slovenije (DOS).

Dijaška skupnost za obdobje enega šolskega leta imenuje enega ali več poslancev v

Parlament DOS (kasneje Poslanec). O imenovanju predsednik ali poslanec obvesti

funkcionarje DOS (na info@dijaska.org).

3. člen

Vsi dijaki šole imajo pravico kandidirati za vodstvene funkcije Dijaške skupnosti in

sodelovati pri njenem delovanju, če imajo zadovoljiv učni uspeh, čut za soljudi ter

pozitiven odnos do šole in pouka. Dijak ni primeren kandidat v primeru, da je že dobil

vzgojni ukrep zaradi težje kršitve Šolskih pravil.

4. člen

Dijaška skupnost uveljavlja pravice dijakov, sodeluje pri zagotavljanju boljših pogojev

za šolanje dijakov in pripravlja dijake na odgovorne ter suverene državljane Slovenije

in Evrope, uveljavlja in varuje pravice dijakov, skrbi za medsebojno povezovanje, organizira obšolsko življenje in delo ter obravnava vprašanja, povezana z vzgojno-izobraževalnim delom in upravljanjem ter daje organom šole svoje predloge.

5. člen

Pri odločanju o zadevah Dijaške skupnosti se glasuje javno, razen v primerih, ko

zakon, statut ali šolska pravila zahtevajo drugačno glasovanje.

6. člen

Dijaška skupnost objavlja novice na šolski spletni strani in oglasni deski.

7. člen

O delu dijaške skupnosti redno preko zapisnikov sestankov dijaške skupnosti mentor

in predsednik redno obveščata vodstvo šole. Zaželeni so tudi redni formalni in

neformalni sestanki med predsednikom in vodstvom šole.

8. člen

Dijaško skupnost v celoti financira šola, razen v primerih, ko je financiranje urejeno

drugače.

9. člen

Mentor Dijaške skupnosti skrbi za tekoče delovanje Dijaške skupnosti in njeno

povezavo z organi šole. Mentor je delavec šole.

Kandidate za mentorja Dijaške skupnosti lahko predlaga ravnatelj.

**II. Obseg, sestava in organi**

10. člen

Člani dijaške skupnosti so vsi redno vpisani dijaki SGŠGM.

11. člen

Dijaško skupnost sestavljata naslednja organa: Dijaški odbor in Predsedstvo dijaške

skupnosti.

A. DIJAŠKI ODBOR

12. člen

Dijaški odbor je izvršni organ dijaške skupnosti. Sestavljen je iz predstavnikov vseh

razredov, katerih naloga je zastopati interese posameznih letnikov.

13. člen

Vsak razred imenuje dijaškega predstavnika, ki sodeluje v dijaškem odboru.

Dijaškega predstavnika posameznega razreda izvolijo člani tega razreda. Volitve se

izvedejo v obliki, ki se zdi dijakom v razredu najbolj priročna in/ali sprejemljiva.

14. člen

Dijaški odbor sprejema dnevni red sej, obravnava predloge posameznih dijakov ali

oddelčnih skupnosti, potrjuje statut in njegove spremembe, voli in razrešuje

predsednika, podpredsednika/-e in zapisnikarja dijaške skupnosti, imenuje in

odpokliče poslanca/-e v Parlament DOS-a, imenuje manjše komisije za posebna

vprašanja in opravlja vse druge naloge, ki jih narekujejo statut, zakon ali trenutne

razmere.

15. člen

Dijaški odbor se konstituira za mandatno obdobje enega leta. Odbor veljavno sklepa,

če je na seji navzoča več kot polovica dijaških predstavnikov.

Vse odločitve se sprejemajo z navadno večino, razen če s tem temeljnim aktom ni

določeno drugače.

Če več kandidatov na volitvah prejme enako število glasov, se izvede drugi krog

volitev med kandidati z enakim številom glasov.

16. člen

Dijaški odbor se sestaja na rednih in izrednih sestankih po potrebi oziroma vsaj trikrat

letno. Skliče ga predsednik Dijaške skupnosti ali njen mentor. V odsotnosti obeh

lahko sestanek skliče podpredsednik na osnovi pooblastila. Izredni sestanek se skliče

na pobudo vodstva šole ali tretjine članov dijaškega odbora.

17. člen

Sestanke dijaškega odbora vodi predsednik Dijaške skupnosti oz. njegov namestnik,

ko ima slednji taka pooblastila.

18. člen

Sestanki odbora dijaške skupnosti so odprti za vse člane dijaške skupnosti ter goste,

ki predhodno predsedniku ali mentorju sporočijo svoj prihod.

B.PREDSEDSTVO DIJAŠKE SKUPNOSTI

19. člen

Predsedstvo DS SGŠG Maribor je predstavniški organ dijaške skupnosti.

Člani predsedstva so: predsednik dijaške skupnosti, podpredsednik/-a/-i (izmed njih

predsednik izbere svojega namestnika) ter dijaki predstavniki v šolskih komisijah in

svetu šole.

20. člen

Predsednik je edini predstavnik dijaške skupnosti. Njegove dolžnosti so: da deluje v

interesu vseh članov dijaške skupnosti, sodeluje z vodstvom šole in mentorjem, vodi

predsedstvo dijaške skupnosti, sklicuje seje dijaškega odbora, vodi seje predsedstva,

preverja prisotnosti in sklepčnosti na sejah, opravlja tudi druge potrebne naloge.

Predsednika v času zadržanosti ali nezmožnosti normalnega opravljanja funkcije

izbere svojega namestnika.

21. člen

Predsedstvo pomaga pri opravljanju tekočih poslov Dijaške skupnosti, prav tako pa

pomaga predsedniku pri opravljanju njegovih dolžnosti.

Predsedstvo veljavno sklepa, če je na seji navzoča več kot polovica članov.

Vse odločitve se sprejemajo z navadno večino, razen če s tem temeljnim aktom ni

določeno drugače.

22. člen

Predsedstvo se sestaja predvidoma dvakrat letno oz. na rednih in izrednih sejah, ki

jih skliče predsednik dijaške skupnosti.

**III. Mandati, razrešitve in prenehanja funkcij**

23. člen

Mandati vseh dijaških predstavnikov trajajo eno šolsko leto in se lahko večkrat

zaporedoma ponovijo. Vsi mandati se lahko predčasno končajo iz objektivnih

razlogov.

24. člen

Dijak SGŠG Maribor po prenehanju statusa dijaka ali prepisu na drugo šolo ni več član Dijaške skupnosti SGŠGM.

25. člen

Razrednega predstavnika v dijaškem odboru lahko razreši le razred, ki ga je izvolil in

sicer na ponovnem glasovanju o zaupnici svojemu predstavniku. Če želi dijaški

predstavnik odstopiti, mora o tem obvestiti razred, da lahko ta izvoli njegovega

naslednika. Dijaškemu predstavniku mandat avtomatično preneha ob izgubi statusa

dijaka ali prepisu.

26. člen

Predsednika lahko razreši dijaški odbor na predlog vsaj 8 članov odbora ali 100

dijakov. Dijaški odbor potrdi ali zavrne razrešitev predsednika na tajnem glasovanju z

večino veljavnih glasov. Če želi predsednik odstopiti, mora en mesec vnaprej

obvestiti mentorja in dijaški odbor, da se lahko prijavijo kandidati in izvedejo volitve.

Predsedniku Dijaške skupnosti mandat avtomatično preneha ob izgubi statusa dijaka

ali prepisu.

27. člen

Namestnika predsednika lahko razreši predsednik sam. Razrešitev lahko predlaga

tudi odbor dijaške skupnosti. Namestniku Dijaške skupnosti mandat avtomatično

preneha ob izgubi statusa dijaka ali prepisu.

28. člen

Predstavnike v komisijah lahko odpokliče dijaški odbor na predlog člana odbora ali

mentorja. Predstavniki v komisijah avtomatično izgubijo mandat ob izgubi statusa

dijaka ali prepisu.

Mandat v posebej imenovanih komisijah za izvedbo določene naloge avtomatično

preneha, ko komisija izpolni vse svoje naloge.

29. člen

Poslanca v Parlament DOS-a lahko razreši dijaški odbor na predlog vsaj 6 članov

odbora ali 90 nečlanov. Dijaški odbor potrdi ali zavrne razrešitev poslanca z večino

glasov na volitvah, ki so lahko javne ali tajne, odvisno od volje večine članov odbora.

Če želi poslanec odstopiti mora predsedniku predati odstopno izjavo, da se lahko

izvedejo nove volitve. Poslancu mandat avtomatično preneha mandat ob izgubi

statusa dijaka ali prepisa.

30. člen

V primeru odsotnosti zapisnikarja je imenovan zapisnikar za eno sejo in mu funkcija

takoj po predložitvi zapisnika predsedniku neha delovati.

**IV. Akti**

31. člen

Akti dijaške skupnosti so: (1) sklep, (2) odlok, (3) pravilnik, (4) poslovnik in (5) statut.

32. člen

Sklep sprejema dijaški odbor in/ali predsedstvo dijaške skupnosti. Sklep odbora je za

predsedstvo obvezujoč.

33. člen

Odlok in pravilnik sprejema dijaški odbor.

34. člen

Poslovnik sprejema dijaški odbor in/ali predsedstvo.

35. člen

Statut sprejema dijaški odbor z dvotretjinsko večino prisotnih dijaških poslancev.

36. člen

Akte dijaške skupnosti podpiše predsednik dijaške skupnosti.

V. Prehodne in končne določbe

37. člen

Statut začne veljati takoj, ko ga na svoji seji sprejme dijaški odbor.

 Datum:25.9.2023

v.d. predsednik : Vid Breznik